# Баня (Област Пазарджик)

### от Уикипедия, свободната енциклопедия

  Вижте пояснителната страница за други значения на Баня.

Баня е село в Южна България. То се намира в община Панагюрище, Област Пазарджик.

Баня (Област Пазарджик)
Данни
Област: | Пазарджик
Община: | Панагюрище
Население: | 894 (13/09/2005)
Надм. височина: | 520 метра м
Пощ. код: | 4523
Тел. код: | 03536
Геогр. положение: | 42° 27' сев. ш. 24° 9' изт. д.
МПС код: | `РА`
Кмет или наместник
Димитър Хамбарски

Част от данните не са попълнени, но бихте могли да ги добавите.

## [редактиране] География

Село Баня се намира в планински район. То лежи в Същинска Средна гора, в т. нар. Бъта-Банската котловина. През селото тече Банска Луда Яна, която се влива в река Панагюрска Луда Яна. Съседни населени места са: гр. Панагюрище (общ. център на 11 км) и село Бъта на 7 км (по течението на Банска Луда Яна). На югозапад от селото се намира връх Букова могила (974 м надм. вис.).

Село Баня (Панагюрско) е с богата история. То съществува от времето на траките. Открита е гробница на тракийски владетел, изложба от която може да се види в кметството. Родно място е на вдъхновителя на въстаниците от Априлското въстание Поп Груйо Бански и неговите съратници Атанас Калоянов и Стоян Каролеев.

В селото има читалище, библиотека, детска градина и основно училище. С изключителната си природа, минералните извори, закрит и открит минерални басейни, почивни станции, хотел, ресторант и механа с. Баня предлага отлични условия за отдих и развлечения. Населението е християнско - има две църкви и малък параклис със стари и красиви стенописи.

## [редактиране] Културни и природни забележителности

В центъра е издигнат паметник на поп Груйо Бански. Отворена за посещения е неговата къща-музей. По живописна пътека може да се посети местността Калето, където има останки от древноримска крепост. Там по време на османското робство населението е намирало убежище.Характерени за землището на селото,са стари дъбови и букови гори,рядко срещаният червен камък и стотиците декари с трайни овощни насаждения-вишна и синя слива.

## [редактиране] Редовни събития

- Тодоровден
- Киноложка изложба с представяне на ловни породи кучета
- Света троица
- Плувно лято

## [редактиране] Други

## [редактиране] Външни препратки

Взето от „http://bg.wikipedia.org../../../%D0%B1/%D0%B0/%D0%BD/%D0%91%D0%B0%D0%BD%D1%8F_%28%D0%9E%D0%B1%D0%BB%D0%B0%D1%81%D1%82_%D0%9F%D0%B0%D0%B7%D0%B0%D1%80%D0%B4%D0%B6%D0%B8%D0%BA%29_761a.html“.

Категории: Села в Област Пазарджик

##### Views

- Статия
- Беседа
- Текуща версия

##### Търсене